भीमपुरा पहुंचे विधायक ने कहा कच्चे मकानों को पक्के बनवाएंगे
गांव भीमपुरा के ग्रामीणों की समस्या सुनने रविवार को विधायक दिलीपसिंह शेखावत गांव पहुंचे। इस दौरान विधायक को कुछ ग्रामीणों ने समस्या बताई।
इस पर विधायक ने कच्चे मकानों को पक्का बनाने के लिए प्रधानमंत्री आवास योजना के तहत राशि उपलब्ध कराने, अजा, अजजा वर्ग के प्रत्येक परिवार को एक रुपए किलो गेहूं मिलने की बात कही। कुछ ग्रामीणों द्वारा शौचालय बनने के बाद भी राशि नहीं मिलने की बात कही। इस पर मंडल अध्यक्ष महेश व्यास ने अधिकारियों से चर्चा कर ग्रामीणों को राशि दिलाने का आश्वासन दिया। इस दौरान जनपद सदस्य भगवानसिंह डोडिया, सरपंच बद्रीलाल बामनिया, मंडल उपाध्यक्ष दशरथसिंह पंवार, सुनील पांचाल, भंवरलाल, शंभुलाल, मदनलाल, विनोद पांचाल, दशरथलाल, कैलाशबाई, श्यामूबाई, भूलीबाई, सीताबाई, भंवरबाई, रामीबाई, संपतबाई, कंचनबाई, लालूबाई आदि मौजूद रहे।
hin_Deva awa_Deva hin_Deva